Christmas Kids Done by Deer
Done by Deer Roll-up storage bag Elphee grey
Done by Deer Roll-up storage bag Elphee powder
Christmas Kids 3-Pakke Fløyel Oppbevaringseske med Knapp Blå
Christmas Kids Storage Box Velvet Blue 3- Pack
Christmas Kids Storage Box Velvet Pink 3- Pack
Christmas Kids Storage Box With Buttons Velvet Pink 3- Pack
Done by Deer Storage baskets, Contour, 3 pcs, grey
Done by Deer Storage baskets, Contour, 3 pcs, blue
Done by Deer Suitcase set, 2 pcs, blue
Done by Deer Suitcase set, 2 pcs, powder
Done by Deer Round Box Set Happy Dots 2 pcs Blue Dag 2496-2509 – Krap waar dit nie jeuk nie | Pixie se Pad
Dag 2496-2509 – Krap waar dit nie jeuk nie	November 10, 2015November 10, 2015 / nadinecvanstaden	Een aand, nie te lank nadat ons teruggekom het van ons naweek in Franschoek nie, speel Manlief rond op die internet. Aanvanklik het ek nie juis ag daarop geslaan nie, maar ek was tog nuuskierig om te sien waarmee hy besig was. Hy was besig om te kyk na British Airways vlugte. En my maag het so op ‘n knop getrek, dat ek skoon opgooi naar geword het.
“Jeuk jou gat nog steeds?” ,
het ek sarkasties-vererg in sy rigting gevra. Asof ek nie bewus is van die feit dat my toon die hare in sy nek gaan laat regop staan nie…. Vir my was hierdie ding afgehandel. Hy gaan by Firma W begin werk, ons gaan trek na ‘n meer moderner huis toe, die kinders kan aangaan met hulle buitemuurse aktiwiteite, ek kan my vriendinne en familie verseker ek gaan nêrens heen nie, en wallah, alles is soos dit moet wees.
“Ek het jou gesê Engeland is nog nie heeltemal uit die prentjie uit nie.”
het hy ewe kalm teruggeantwoord.
“Maar jy het dan nou ‘n goeie werk gekry? Ek weet regtigwaar nie hoeveel van hierdie onsekerheid ek kan hanteer nie”,
het ek myself verdedig. Want ek sweer dis net deur genade dat ek nog nie weer van die bus af geval het nie. Dat angsaanvalle bloot ‘n vêr nagmerrie herinnering is. Maar ek het geweet ek stry verniet, want die pos in Engeland was nog altyd sy eerste keuse. Ek het gevoel om, soos ‘n stout peuter, die vloermoere van alle vloermoere te gooi.
“Ek gaan nêrens heen nie en jy kan my nie forseer nie!”
Maar ‘n veertig jaar oue vrou wat skoppend en skreeuend op die studeerkamervloer rondval, sou net eenvoudig nie gepas gewees het nie.
So klim ek toe, saam met Manlief, op die 10de Oktober op ‘n vliegtuig oppad Londen toe. My emosies was ‘n totale warboel. Dit het gevoel of ek op die rand van ‘n afgrond staan. ‘n Groot gat van niks voor my, en ‘n rooiwarm, naderende vuur agter my. Ek het bitter gevoel teenoor my man, dat hy my wil wegvat van alles waaraan ek so hard gewerk het. My inner geluk, nuwe vriendskappe, ‘n beter verhouding met my ma. Waarom wil hy hierdie gemaksone mat so wreed onder my uitruk? En wat as ek voet by stuk hou en besluit dis hier waar ek wil wees? Gaan hy my altyd verwyt? Gaan dit soos ‘n sielsvretende virus tussen ons kom lê?
Ek het besluit om saam met hom te gaan, om alles self te sien en beleef. Wanneer ek dus vir hom sou sê dat ek nie kans sien om terug te gaan Engeland toe nie, sou dit ten minste ‘n meer ingeligte besluit wees. En dalk hou hy in elk geval nie van die firma, of die omgewing of die salaris pakket nie?
I have to give him a chance. Advertisements
← Dag 2492-2495 – Opwaarts en voorwaartsDag 2510-2554 – Die bekoring van Engeland →	5 thoughts on “Dag 2496-2509 – Krap waar dit nie jeuk nie”	Net Ek	November 10, 2015 at 11:23 am	Wat mens (ons almal) darem nie sal opoffer vir liefde nie!
Reply	Tannie Frannie	November 10, 2015 at 3:24 pm	Mag jy blom waar jy nou geplant is.
Reply	Pixie	November 10, 2015 at 5:49 pm	Dit is baie mooi gese- dankie x
Reply	Tannie Frannie	November 11, 2015 at 5:01 am	Dit was vanjaar die tema van ons Vrouebediening
rondomtaliedraai	November 10, 2015 at 5:58 pm	Eish… so lewe is nie vir sissies nie!